Keskmine varu
Keskmine varu (ingl.k. average inventory) on tooteartikli keskmine varude tase (laosaldo) kindlaksmääratud ajavahemiku jooksul. Keskmisest varust rääkides tuleb mainida perioodi, mille kohta tooteartikli keskmist varu arvutatakse. Nii näiteks võib rääkida ühe päeva keskmisest varust nädala jooksul, ühe nädala keskmisest varust kvartali jooksul jne. Lihtsustatult arvutatakse keskmist koguvaru järgmise valemiga: Keskmine koguvaru = (Varud perioodi algul + Varud perioodi lõpul) / 2